**Upute za CT koronarografiju**

Za **CT koronarografiju** je potrebno da pacijent bude adekvatno pripremljen, osim nalaza bubrežnih parametara i nalaza specijaliste koji ga upućuje na pretragu, važno je da srčana frekvencija bude <70/min. Određeni pacijenti sa graničnom ili nešto višom frekvencijom od dozvoljene, istu uspiju spustiti dubokim udahom i zadržavanjem daha, te je svakako preporučljivo ispitati utjecaj zadržavanja daha na otkucaje. Ukoliko pacijent ima povišenu frekvenciju, pretraga se odgađa za par dana radi konzultacije sa kardiologom i prepravljanja terapije. Ako pacijent i nakon trećeg dolaska na CT snimanje ima povišenu srčanu frekvenciju, nadležni radiolog ga upućuje kardiologu radi razmatranja drugih dijagnostičkih metoda.

Ukoliko je pacijent operiran i ima postavljenje premosnice, skeniranje je potrebno započeti od baze vrata radi prikaza polazišta LIMA-e iz a.subclaviae. Ovim pacijentima nije potrebno raditi calcium scoring, osim ako se izričito ne traži na nalazu specijaliste koji ga upućuje na pretragu.

Ostalim pacijentima je potrebno napraviti calcium scoring i postkontrastno snimanje. U sustav je potrebno unijeti visinu i težinu pacijenta radi vjerodostojnijeg računanja kalcijskog zbroja.

Potrebno je obratiti pozornost na prisutnost stentova i masivnijih kalcifikacija radi snimanja u HD modu. Kod adipoznih pacijenata povećati mA.

Nakon završenog snimanja napraviti rekonstrukcije –30-80%.